Public procurement notice: Contract Award Notice
Published: 2020-08-03
Buyer: Region Nordjylland
Country: DK
Contract type: Services
Procedure: Negotiated without a prior call for competition
CPV classification: 72260000: Software-related services
Award criteria: Lowest price

Technical requirements: Indgået på vegne af Region Hovedstaden, Region Sjælland, Region Midtjylland, Region Syddanmark og Region Nordjylland.
Den i punkt II.1.7) anførte kontraktværdi, er beregnet ud fra bestemmelsen i udbudsloven § 38, stk. 1, nr. 2, hvor det månedlige vederlag skal multipliceres med 48. Kontraktværdien er på den baggrund fastsat til 24 000 000 DKK inkl. vederlaget i 2020. Heri er der også taget højde for årlige prisstigninger.
De 5 regioner indgik i 2013 kontrakt med CSC Scandihealth A/S, nu DXC Technology Scandihealth A/S (herefter DXC) om levering, installation, implementering, support og vedligeholdelse af et it-system og udstyr til præhospitale patient journaler (PPJ). Kontrakten om support og vedligeholdelse er tidsbegrænset til den 31. december 2021, hvorefter aftalen ophører.
Regionerne har til hensigt at indgå ny vedligeholdelsesaftalen, på stort set identiske vilkår, men hvor aftalens varighed ændres således, at vedligeholdelsesaftalen bliver tidsubegrænset og på opsigelsesvilkår for begge parter. Leverandøren kan opsige vedligeholdelsesaftalen med 24 måneders varsel og kunden kan opsige med 12 måneders varsel. Aftalen indgås med hjemmel i udbudslovens § 80, stk. 3, nr. 2 og nr. 3, jf. stk. 4, jf. nærmere nedenfor.
Regionerne har en tidsubegrænset brugsret til PPJ-systemet (programmel). Regionerne har dog ikke rettighederne til at udvikle, ændre eller vedligeholde på standardprogrammel. Standardprogrammel er ca. 80 % af systemet og derfor afgørende for regionernes udnyttelse af brugsretten.
DXC er i besiddelse af enerettighederne til videreudvikling af den samlede løsning (ophavsret) ligesom DXC som følge heraf har et indgående kendskab til løsningen. Begge forhold betragtes som en forudsætning for at kunne udføre support og vedligeholdelse af systemet.
Det er fra regionernes side vurderet, at det teknisk og rettighedsmæssigt er umuligt for andre leverandører at varetage opgaven, da andre leverandører ikke har mulighed for at få indsigt i kildekoden, ligesom – såfremt der ses bort fra dette forhold – heller ikke har rettigheder til at udvikle, ændre og vedligeholde udover på det kundespecifikke programmel. Uanset om opgaven om vedligeholdelse af løsningen således blev udbudt, ville udførelsen af opgaven krænke DXCs eksklusive rettigheder.
Det vurderes derfor, at der for så vidt angår vedligeholdelse, support og videreudvikling af systemet foreligger objektiv umulighed, og at kun DXC kan levere de tjenester, der er forbundet med opfyldelsen af den nuværende support og vedligeholdelsesaftale. Den eksisterende aftale med DXC indeholder ikke ret til for kunden at få overdraget rettighederne til vedligeholdelse eller videreudvikling af standardprogrammellet.
Løsningen af behovet for vedligeholdelse og support af det nuværende PPJ-systemet vil således de facto kun kunne ske ved, at regionerne gennemfører udbud af en ny PPJ-løsning med tilhørende support og vedligeholdelse. Ved seneste udbud blev der betalt 39 320 000 DKK for selve løsningen. Sættes denne pris op mod værdien af en fortsættelse af vedligeholdelsesaftalen med DXC, vil det ikke være proportionelt at foretage udbud på ny af den samlede kontrakt. Med denne ændring har regionerne samtidig undgået et ressourcespild både arbejdsmæssigt og økonomisk.
Baseret på ovenstående, er det regionernes vurdering, at der ikke findes et rimeligt alternativ, jf. udbudslovens § 80, stk. 4.
På grund af indsigelser i forbindelse med offentliggørelse af profylaksebekendtgørelse 2020/S 139-343129 den 21. juli 2020, har Ordregiver truffet beslutning om at tilbagekalde tildelingsbeslutningen.
Har en ordregiver fulgt proceduren i lov om Klagenævnet for Udbud § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.